סוכות ברחבי הארץ. יוצאים לטיול? הסוכות יחכו לכם ביערות של קק"ל.
מדי שנה בתקופת החגים יוצאים מאות אלפי ישראלים לטייל עם משפחותיהם. זו השנה הרביעית שהמשרד לשירותי דת בשיתוף פעולה עם קק"ל ורשות הטבע והגנים, מציבים סוכות ענק לרווחת המטיילים בעשרות אתרים בהם צפוי מספר גדול של מבקרים בחג הסוכות.
ראוי לציין, כי הכניסה ליערות, לפארקים ולשטחים הפתוחים בניהולה של קק"ל חינם, ללא תשלום.
מתוך רצון לענות על צורך קיום מצוות סוכה במלואה, יזם המשרד לשירותי דת, את פרויקט הקמת הסוכות באתרי קק"ל ורשות הטבע והגנים המתויירים בארץ. הסוכות המרווחות, אשר כשרות למהדרין, יעמדו לרשות המבקרים ויהיו פתוחות מיומו הראשון של חול המועד ועד ליומו האחרון.
המשרד לשירותי דת יספק בסוכות שולחנות, כיסאות ואף ברזיות ונטלות לנטילת ידיים לפני הסעודה. זו השנה הרביעית ברציפות בה הפרויקט מתקיים, כשבשנה זו הוגדלו משמעותית כמות הסוכות באתרים רבים ושונים לאחר שבשנים קודמות נשא הפרויקט הצלחה רבה.
בצפון: פארק גורן, פארק אדמית, פארק הירדן, אגמון החולה, עמק התכלת, מצודת בירייה.
במרכז: יד קנדי- יער עמינדב, בר בהר- מוקד מידע קק"ל בצומת בר גיורא, יער אילנות, פארק נחל השופט, יער קדימה, חניון אליקים על כביש 70 (אוסם פורת), פארק שוני, פארק קנדה, יער בן שמן, יער אלעד, פארק בריטניה, יער חרובית, יער צרעה, חניון בכניסה למשרדי קק"ל באשתאול, יער שהם, יער ראש העין.
בדרום: יער שדרות – חניון איבים, יער המלאכים – שחריה, יער להב, פארק שרשרת נחל גרר, חורשת צוקרמן- אתר חץ שחור, פארק ירוחם.
צפון – יום שלישי, ט"ז בתשרי תשע"ז, 18 באוקטובר 2016, במרכז שדה לביא (בגליל התחתון).
מרכז – יום חמישי, י"ח בתשרי תשע"ז, 20 באוקטובר 2016, בפארק איילון-קנדה (ליד לטרון).
דרום – יום רביעי, י"ז בתשרי תשע"ז, 19 באוקטובר 2016, במתחם קק"ל בגילת (ליד צומת גילת).